Nafarroako Parlamentuko Mahaiak, 2021eko maiatzaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkeztutako galdera, Eskubide Sozialetako Departamentuak “Gizarte Ongizatearen ereduak Euskal Herrian” proiektuaren baitan Eusko Ikaskuntzak antolatutako mintegietan parte hartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Eskubide Sozialetako Batzordean izapidetzea.

Iruñean, 2021eko maiatzaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Marta Álvarez Alonso andreak honako galdera hau aurkezten du, Eskubide Sozialetako kontseilariak Eskubide Sozialetako Batzordean ahoz erantzun dezan:

Zure departamentua zer dela-eta joan da edo joanen da “Gizarte Ongizatearen ereduak Euskal Herrian” proiektuaren baitan Eusko Ikaskuntzak antolatutako mintegietara?

Iruñean, 2021eko maiatzaren 13an

Foru parlamentaria: Marta Álvarez Alonso